
Ministru kabineta sēdes protokollēmums

Noteikumu projekts "Grozījumi Ministru kabineta 2022. gada 14. jūlija noteikumos Nr. 459 "Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.4.i. investīcijas "Finansēšanas fonda izveide zemas īres mājokļu būvniecībai" ietvaros""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Ņemot vērā, ka ir saņemts pozitīvs Eiropas Komisijas viedoklis par Atveseļošanas un noturības mehānisma plāna 3.1.1.4.i investīcijas "Finansēšanas fonda izveide zemas īres mājokļu būvniecībai" grozījumu priekšlikumu par mērķrādītāja "Dzīvokļu skaits apstiprinātajos projektos" līdz 2026.gada 30.jūnijam sasniedzamās vērtības samazinājumu no 700 uz 467, Ekonomikas ministrijai atļaut precizēt mērķrādītāja un saistītā uzraudzības rādītāja "Dzīvokļu skaits apstiprinātajos projektos" līdz 2025.gada 31.decembrim sasniedzamās vērtības samazinājumu no 615 uz 410, kas ir mazāks nekā šobrīd noteikts 2021.gada gada 6. jūlija Eiropas Savienības Padomes īstenošanas lēmumā “Par Latvijas atveseļošanas un noturības plāna novērtējuma apstiprināšanu.
· 4. Gadījumā, ja netiek saņemts pozitīvs Eiropas Komisijas gala lēmums par Atveseļošanas un noturības mehānisma plāna grozījumu priekšlikumu par mērķrādītāja "Dzīvokļu skaits apstiprinātajos projektos" līdz 2026.gada 30.jūnijam vērtības samazinājumu no 700 uz 467, Ekonomikas ministrijai iesniegt Ministru kabinetā priekšlikumus rīcībai, lai nodrošinātu mērķrādītāja sasniegšanu 2021.gada gada 6. jūlija Eiropas Savienības Padomes īstenošanas lēmumā “Par Latvijas atveseļošanas un noturības plāna novērtējuma apstiprināšanu” minētajā apjomā.

